**До Кмета на Община Каварна**

**До Председателя на ОС Каварна**

**О Т Ч Е**

**За дейността на НЧ „Г.С.Раковски 1941” с.Камен бряг**

**за 2018 година**

Докладът за дейността на Народно читалище „Г. С. Раковски-1941” с.Камен бряг, общ. Каварна отчита изпълнението на дейностите по Годишната програма за развитие на читалищната дейност, разработена в изпълнение на чл. 26а, ал.2 от Закона за народните читалища, културния календар и реализираните проекти и мероприятия през 2018 година.

Българските читалища са живият извор на българския дух и култура през вековете. Там е запалена искрата и пламва огънят на Българското възраждане. Там е мястото, в което се поддържат живи българските традиции, мястото, в което се задоволяват културните потребности на жителите на селото, запазване на бита, културата, прекрасните песни и танци, живите български шевици, където пламва и завинаги остава в сърцата огънчето на българщината

**Основни функции и задачи на читалището са:**

-Отстояване позицията за водещо културно средище;  
- Обогатяване на културния живот;  
 -Развитие на библиотечната дейност;  
- Превръщане на читалището в информационен център;  
- Съхраняване на народните обичаи и традиции;  
- Развитие и подпомагане на любителското художествено творчество;  
-Партниране с местното самоуправление за развитието на културните процеси.

**Дейности и мероприятия**

През годината читалището продължи да работи под мотото „Да съхраним българските традиции в нашето село”. Бяха възстановени и представени традиционните български и народни празници - Бабин ден; Трифон Зарезан; Първа Пролет; Велик Ден; Денят на самодееца заедно с Баба Марта; 8-ми Март; Денят на славянската писменост и култура; Денят на народните будители; Коледа и Нова година.

През 2018 година В рамките на българското Председателство в Съвета на ЕС, Посолство ни в Берлин, Федерална Република Германия, организира богата програма в сферата на публичната дипломация за представяне на страната ни пред политическите и делови среди, както и пред германските граждани с проекти в сферата на културата, политиката и икономиката.  
В заключителната част на периода на Председателството ни Посолство в Берлин ни предложи участие в проект за представяне на Двореца в Балчик и Добруджа с нейните исторически, природни и културни забележителности.  
В тази връзка на 28. 06. 2018 година в представителната зала в нашето посолство бе подредена изложба от фотоси уловени по нашето северно черноморие на художник-фотографа Юри Чарийски, а ние изнесохме богата фолклорна програма от автентично добруджански песни под ръководството на художествен ръководител Невелина Василева.Прекрасен завършек на нашето председателство.  
Посещението ни в Берлин бе последвано от лична среща с Негово Превъзходителство Посланик Ради Нйденов, който бе така любезен да ни покани в личният си кабинет и да ни запознае с историята на посолството ни и положителният принос на България в рамките на нашето председателство.

Групата продължи своето участие във фолклорни фестивали в страната , Участие в Националния фолклорен фестивал „Кехлибарен грозд- 2018”, в който взехме награда и първо място в конкурса за народна носия, участвахме в пресъздаването на ритуала „Даване на булка” – Сватба”;

Фолклорна среща в с.Българево;

Празник на с.Св.Никола с богата програма на нашата фолклорна група;

Съвместно с Община Каварна и Юри Чарийски бяха организирани и представени на открита сцена в с.Камен бряг три концерта в рамките на фестивала „Джаз на Село”:

- концерт на АЮНЕ Суле от Гана;

- на групата ВЕЛТШМЕРЦ;

- на групата ТЕОДОСИЙ СПАСОВ - трио, заплатен със средства на нашето читалище.

През есента на 2018 година продължихме проекта „ Опознай родината, нейната история и култура” и посетихме Дворът на кирилицата, архитектурните паметници в Плиска и Преслав, художествената галерия и археологическия музей в Нови пазар ,както и читалище „Христо Ботев” в града

През месеците юли и август бяха представени пред жителите и гостите на селото две книги:

- „Защо Тибет” на художника Владо Руменов ;

- „Пътуване” на офтамоложката Анелия Хохвартер , като средствата от продажбата на втората книга отидоха за каузата за закупуване на Локомат за България.

Съвместно с членовете на читалището посетихме три пъти постановки на различни театър в гр. Каварна и концерт по случай денят на народните будители.

* Като слабост отчитаме не достатъчно добрата дейност на „Детската забавачница”, поради липсата на ръководител и не добра организация .

През целия период работи читалищната библиотека, обслужваше се от назначен на граждански договор служител с не пълен и е ненормиран работен ден, който организира и съдейства за провеждането на всички читалищни мероприятия праз годините, а така също подържа и клуба към читалището

През същият период от време работи и фолклорната група Каменбряжките баби с назначен на граждански договор художествен ръководител, който провеждаше репетиции три пъти в месеца през пролетно-летния период и ръководеше и акомпанираше групата в нейни участия. .

През периода беше направени лек текущ ремонт на библиотеката, закупени и поставени бяха нови библиотечни шкафове, поради увеличеният брой художествена литература, от 637 тома приз 2013 до 2167 към момента, като по-големият броя от тези книги са дарение от различни читатели на библиотеката, жители и гости на селото.

Всички мероприятия организирани от читалището са изцяло съобразени със закона за Народните читалища и с насоките дадени от членовете на читалището по време на общото събрания, което се провеждат всяка година, с наличните финансови средства и възможности, с желанията на участниците във фолклорната група и са съгласувани с цялото читалищно ръководство.

Всички дейности организирани и проведени от читалище „ Г.С.Раковски-1941” с. Камен бряг бяха осъществени със средства от целевата субсидия получена от МК , със собствени средства, получени от рентата за земята на Читалището, събраният членски внос от членовете на читалището и с даренията направени на читалището.

**Финансов отчет:**

*1* ***Източници на финансиране:***

*През отчетния период читалището е финансирано от три основни източника:*

*- Министерство на културата*

*- собствени приходи*

*- дарения*

***2. Приходи - 19634,24 както следва****:*

* ***Държавна субсидия - 8375, 00***
* ***Субсидия Местен бюджет - 0,00***
* ***Собствени приходи – 9460,00***

*В това число:*

* *Рента за 2017 и 2018 год. 8500,00*
* *Членски внос за 2018 г. 260,00*
* *Дарения 0,00*
* *Награди 0,00*
* *Други 700,00*
* ***Салдо от 01.01.2018 1799,24***

***3. РАЗХОДИ 13245,29 :***

* ***Разходи самодейци – 5584,44***
* ***Разходи празници - 2946,48***
* ***Обслужващи такси, чл. вн. – 185,25***
* ***Командировки – 487,92***
* ***Транспорт 1186,32***
* ***Телефони - 201,30***
* ***Булсатком 29,40***
* ***Материали - 686,90***
* ***Граждански договори 1902,28***
* ***Други 35,00***

**4. Салдо на 31.12.2018г 6388,95**

Тук искам да отбележа, че участниците в групата почни винаги сами финансираха част от своите участия във фестивалите.

Искам да изкажа своята благодарност към останалите членове на ръководството на читалището за помощта и подкрепата , искам да изкажа и благодарност, към онези членове на читалището които не пожалиха от своето време и сили до работят за запазване на българският дух и традициите, като ги предаваха на децата, гостите на селото и участници във фото-академията.

Искам да сведа глава в знак на признателност и почит към онези членове на читалището, които вече не са между живите!

ПРЕДСЕДАТЕЛ НА ЧИТАЛИЩЕТО:

Добринка Ялнъзова